**Humala linnaku kasutusele andmiseks korraldatava kirjaliku valikpakkumise tingimused ja läbiviimise kord**

Kaitseliidu keskjuhatuse 22.10.2019 otsuse nr K-0.1-1/19/21411PR alusel kuulutab Kaitseliit välja avaliku kirjaliku valikpakkumise **Humala linnaku** kasutusele andmiseks juriidilisele isikule.

**Kaitseliidu kontaktid:**

Sisulistes küsimustes

Kapten Erik Niine

Telefon: 717 9752

Mobiil: 5919 9764

E-post: erik.niine@kaitseliit.ee

Valikpakkumise korralduslikes küsimustes

Nella Kurg

Telefon: 717 9142

Mobiil: 5870 3385

E-post: nella.kurg@kaitseliit.ee

**Taustainfo:**

Humala linnak on Kaitseliidu omanduses olev maa ala Harjumaal Harku vallas, kus asus kunagi Nõukogude Liidu raketibaas ja lasketiir. Käesoleval hetkel on maa ala aktiivses väljaõppelises kasutuses ja alal viiakse läbi nii Kaitseliidu kui Kaitseväe taktikalisi harjutusi, lisaks korraldatakse alal riigikaitselaagreid ja teisi sõjalisi- ja sportlikke üritusi. Kaitseliit on koostanud Kaitseliidu Harju maleva Humala linnaku arendusprogrammi (lisa 2), mille realiseerimine võimaldab antud ala suuremat ja tõhusamat kasutuselevõttu. Kaitseliidu välise haldaja ja arendaja kaasamise eesmärk Linnaku arendamisse on eelkõige väljaõppevõimaluste parandamine.

1. Kasutusele antakse **kinnistu Humala linnak** (edaspidi Linnak) asukohagaHarjumaa, Harku vald, Humala küla (kinnistu nr 2580102, katastritunnus 19801:011:0840, riigikaitsemaa 100%, pindala 62,41 ha). Ala skeem lisas 1.
2. Kasutusele andmise tähtaeg on 10 aastat.
3. Kasutusele andmise eesmärk: Linnaku arendamine viisil, mis loob parema võimaluse riigikaitselise tegevuse ja laskeõppe läbiviimiseks ning võimaldab haldajal kasutada seda ka oma eesmärkide täitmiseks. Linnak arendatakse vastavalt Kaitseliidu Harju maleva Humala linnaku arendusprogrammile (lisa 2).
4. Nõuded pakkumisel osalejale (edaspidi Haldaja):
	1. Haldaja peab olema juriidiline isik, kelle põhitegevuseks on riigikaitse või laskmiste ja sõjalise-, sportliku valdkonna koolituse andmine.
	2. Haldajal ei tohi olla kehtivaid maksuvõlgnevusi.
	3. Haldajal juriidilise isikuna ega tema omanikel ning juhatuse liikmetel ei tohi olla karistatust tahtlikult toimepandud kuriteos (andmed ei ole karistusregistrist karistusregistri seaduse kohaselt kustutatud).
	4. Haldaja minimaalne aastakäive peab olema 100 000 €.
	5. Haldaja võiks olla vähemalt 5 aastat tegelenud lasketiiru haldamisega. Täpsemad hindamise kriteeriumid käesoleva korra punktis 14.
5. Haldaja kohustused:
	1. Haldaja peab arendama Linnakut viisil, mis loob paremad võimalused riigikaitselise väljaõppe (sh. laskeõppe) läbiviimiseks ja mis võimaldab haldajal kasutada Linnakut ka oma eesmärkide täitmiseks, lähtudes Kaitseliidu Harju maleva Humala linnaku arendusprogrammist.
		1. esimese kahe aasta jooksul tehtavad kohustuslikud arendused harjutusalal nr 3: välja ehitada Kaitseväe juhataja 11.07.2019 käskkirjaga nr 174 kinnitatud „Väljaõppeehitistele esitatavatele tehnilistele nõuetele“ (lisa 5) vastav minimaalselt 10 kohaline 100-meetrine (esimene tulejoon 10 meetri peal) ohualata lasketiir.
			1. juhul kui lasketiiru rajamine viibib oluliselt Haldajast mitteolenevatel põhjustel, võib kokkuleppel Kaitseliiduga lasketiiru rajamise tähtaega pikendada.
		2. Haldaja peab paigaldama enne lasketiiru valmimist Linnaku sissesõiduteedele (2tk) tõkkepuud ja infotahvlid ning lasketiiru piirile signaalmasti (1tk) ja infotahvli vastavalt Kaitseliidu Harju maleva Humala linnaku arendusprogrammile ja ala skeemile (lisa 1).
	2. Haldaja peab tagama, et tema tegevus ei halvendaks Angaaride ja muinsuskaitse all olevate hoonete ning rajatiste (märgitud lisas 1) seisukorra halvenemist.
	3. Haldaja kohustused:
		1. tagada igapäevane haldus ja heakord Linnaku territooriumil;
		2. tasuda Linnaku haldamisega seotud kulud ning maamaks;
		3. luua ja hallata internetipõhist Linnaku broneerimiskalendrit ning teavitada kohalikke elanikke Linnaku kasutamisest;
		4. vastutada Linnakus toimunud oma tegevuste ohutuse tagamise eest;
		5. tagada ohutus Linnaku kasutamisel kolmandatele osapooltele;
		6. ametkondlike ettekirjutuste täitmine lepingu kehtivuse ajal ja pärast lepingu lõppemist kui ettekirjutus on tehtud lepingu kehtivuse ajal toimunud tegevuste osas.
	4. Haldaja esitab rajatavate ehitiste dokumentatsiooni Kaitseliidule ja vastavalt õigusaktidele teistele asjakohastele asutustele kooskõlastamiseks.
	5. Haldaja peab lubama kasutada maa-ala tasuta riigikaitseliste õppuste, koolituste või ürituste läbiviimiseks Kaitseliidul, Kaitseväel ja liitlasüksustel. Õppuse, koolituse või ürituse läbiviija võib vajadusel ala eelnevalt ette valmistada ja korrastada sellisel määral, mis õppuseks/koolituseks/ürituseks vajalik. Haldajat teavitatakse (p 10.3) ja vajadusel kooskõlastatakse planeeritud tegevus.
		1. Lubama Kaitseliidu ja Kaitseväe üksustel kasutada erandkorras Linnakut (kui seal ei ole kasutust planeeritud) vähemalt 14 päevase etteteatamisega (muu ette planeerimata oluline väljaõppeüritus) ning riigikaitseseaduses sätestatud lisaõppekogunemise korral ilma etteteatamiseta.

1. Haldajal on õigus:
	1. Linnakus läbi viia riigikaitselaagreid ja muid riigikaitselist kasvatust toetavaid üritusi;
	2. renoveerida, lammutada ja ümber ehitada Linnakus olevaid hooneid ja rajatisi ning rajada uusi ehitisi kokkuleppel Kaitseliiduga ja vastavalt Linnaku arendusprogrammile;
	3. arendada harjutusalal 3 lasketiire vastavalt Kaitseliidu vajadustele, kooskõlastades eelnevalt projektdokumentatsioon Kaitseliidu ja teiste õigusaktidest tulenevate osapooltega;
	4. võimaldada Linnaku kasutamist teistel riiklikel ning ühiskondlikel, riigikaitset ja laskesporti edendavatel organisatsioonidel ning eraisikutel;
	5. pidada läbirääkimisi Kaitseliiduga tasu osas Linnakusse tehtud investeeringute eest amortisatsiooniga 8% aastas juhul, kui leping lõpetatakse Kaitseliidu poolt erakorraliselt olukorras, kus haldaja ei ole rikkunud lepingu tingimusi;
	6. piirata kolmandate isikute ligipääsu Linnakusse;
	7. sõlmida vajadusel lepingud kommunaalteenuste (elektrienergia, jäätmekäitlus jm) osutajatega.

Linnakus on keelatud ladustada prügi ning järgida tuleb kõiki keskkonnalaseid norme ja õigusakte. Haldaja süül alale tekitatud kahju (sh prügi koristamine, reostuse likvideerimise jms) likvideerib täies mahus Haldaja omal kulul.

1. Haldaja tegevus ei tohi ohustada ega võimaldada ohustada Eesti Vabariigi julgeolekut ja avalikku korda ega Kaitseliidu mainet.
2. Haldajal on keelatud lepingu ja sellest tulenevate õiguste üleandmine kolmandatele isikutele ning Linnaku allüürile andmine ilma Kaitseliidu kirjaliku nõusolekuta.
3. Kaitseliidu kohustused:
	1. Annab üle Haldajale Linnaku igapäevase haldamise ja hooldamise;
	2. Annab lasketiirude, hoolduse, halduse igapäevase ohutuse tagamise kohustuse haldajale.
	3. Edastab Linnaku planeeritud kasutuse ajad (graafiku) Haldajale 6 kuud varem 01.04 ja 01.10. (Lisa 3)
	4. Vastutab enda ja allkasutajate tegevuse ohutuse eest Linnakus.
4. Kaitseliidul on õigus:
	1. Kasutada Linnakut vastavalt esitatud broneeringutele kuni 150 päeva aastas;
	2. Arendada Linnaku lasketiire vastavalt aredusprogrammile koostöös Haldajaga;
	3. Erandkorras kasutada Linnakut, kui seal ei ole tegevust planeeritud vähemalt 14 päevase etteteatamisega.
	4. Lepingus kokkulepitud kohustuste mittetäitmisel leping enne tähtaega lõpetada.
	5. Õigus leping erakorraliselt lõpetada, kui vara on vajalik Kaitseliidule või Kaitseväele nende seaduses toodud ülesannete täitmiseks.
5. Lepingu korralisel lõppemisel 10- aastase lepingu perioodi järgselt puudub Kaitseliidul kohustus kompenseerida kinnistul tehtud mistahes tegevusi ja investeeringuid.
6. Vara antakse kasutusele kirjaliku valikpakkumise teel vastavalt käesolevale kirjaliku valikpakkumise tingimustele ja läbiviimise korrale.
7. **Pakkumuste hindamine:**
	1. **Pakkumuste hindamine toimub pakkuja poolt koostatud Humala linnaku arendamise kontseptsioonis toodud planeeritavate tegevuste, investeeringute mahtude ning –ajakava alusel. (Lisa 4)**
	2. Pakkumuste hindamise komisjon hindab kulude ja investeeringute suurusjärgu vastavust reaalsetele tegevustele ning küsib vajadusel lisainfot.
8. Pakkumus peab sisaldama:
	1. Andmeid pakkuja kohta:
		1. Juriidilise isiku nimi, äriregistri registrikood, asukoht ja aadress.
		2. Tõend maksude võlgnevuste puudumise kohta maksukorralduse seaduse tähenduses.
		3. Vabas vormis kirjeldus varasemast kogemusest lasketiiru haldamisel - juhul, kui on.
		4. Dokumentatsioon, mis tõestab varasemat lasketiiru haldamise kogemust (nt tegevusluba lasketiiru või laskepaiga pidamiseks – ei pea olema kehtiv) – juhul, kui on.
	2. Nõusolekut vara kasutamiseks ja haldamiseks antud tingimustel.
	3. Nõusolekut juriidilise isiku ja tema omanike ja/või juhatuse liikmete andmete kontrollimiseks karistusregistrist.
	4. **Humala linnaku arendamise kontseptsiooni, millest selguvad tegevuste mahud, ajakava ja investeeringute suurus(ed) ning mis moel toetab Kaitseliidu tegevust Linnakus.**
		1. Arendamise kontseptsioon peab sisaldama Linnaku arendamisel planeeritavaid tegevusi ja töid ning nende planeeritavat maksumust (investeeringu suurust) ning teostamise ajakava. Planeeritavad tegevused tuleb kirjeldada võimalikult detailselt ning maksumused esitada koos kalkulatsioonidega. Kontseptsiooni koostamise (eelkõige planeeritavad tegevused) ja Linnaku arendamise aluseks on Kaitseliidu Harju maleva Humala linnaku arendusprogramm.
9. Kirjalik valikpakkumine ehk pakkumuste avamine toimub Kaitseliidu peastaabis aadressil Toompea 8, Tallinn 21.11.2019 a kell 11.00.
10. Valikpakkumisel osaleja esitab Kaitseliidule kinnise ümbriku, millele on märgitud, järgmised andmed:

Kaitseliit

“**Humala linnak**“

Juriidilise isiku nimi, registrikood, kontaktandmed

“PAKKUMUS”

“Mitte avada enne **21.11.2019 a kell 11.00”**

1. **Pakkumus tuleb esitada aadressil Toompea 8, Tallinn Kaitseliidu peastaabi valvelauda tööpäevadel E-N 8.00 – 16.45, R 8.00 -14.00. Pakkumus tuleb esitada hiljemalt 21.11.2019 a kell 10.45**

Posti teel saadetud ümbrik peab olema saabunud enne avamise kellaaega.

1. Kõik tähtajaks laekunud pakkumised kantakse pakkumiste avamise protokolli. Pakkumiste avamine on avalik ja selle juures võivad viibida kõik pakkumiste esitajad.
2. Kui ühtegi pakkumust ei laeku, loetakse valikpakkumine nurjunuks.
3. Pakkumised, mis ei ole tähtajaks laekunud või ei vasta käesolevas korras nimetatud nõuetele, pakkumises ei osale. Tähtaegselt esitatud, kuid nõuetele mittevastava pakkumise kohta tehakse protokolli märge selle mitteosalemise põhjuse kohta.
4. Valikpakkumise võitjaks on osaleja, kes sai kõige kõrgema punktisumma arvestades käesoleva korra punktis 14 toodud pakkumiste hindamise süsteemi. Kui 2 või enam pakkumises osalejat on saanud võrdse tulemuse, otsustab Kaitseliit 10 tööpäeva jooksul täiendava vooru korraldamise.
5. Parima pakkumise edukaks tunnistamise kohta koostab Kaitseliit 20 tööpäeva jooksul eraldi protokolli.
6. Valikpakkumise võitja ja paremuselt teise pakkuja nime teeb Kaitseliit kõigile pakkumiste esitajatele kirjalikult teatavaks 5 tööpäeva jooksul pärast parima pakkuja selgumist.
7. Seitsme kalendripäeva jooksul pärast valikpakkumise tulemuste teatavakstegemist on osalejatel ning teistel asjaosalistel õigus esitada Kaitseliidule pakkumise läbiviimise kohta proteste. Protestid tuleb esitada kirjalikult aadressil Toompea 8, Tallinn.
8. Kaitseliit esitab valikpakkumise tulemused, pakkumused ja esitatud protestid 20 tööpäeva jooksul alates parima pakkuja edukaks tunnistamisest Kaitseliidu Harju maleva juhatusele.
9. Kaitseliidu Harju maleva juhatus otsustab valikpakkumise tulemuste kinnitamise või kinnitamata jätmise.
	1. Kaitseliit jätab endale õiguse lükata kõik pakkumised tagasi ilma täiendavate selgitusteta.
	2. Kõikide pakkumiste tagasilükkamisega jäetakse valikpakkumise tulemused kinnitamata.
10. Tulemuste kinnitamata jätmisel loetakse valikpakkumine nurjunuks ning lepingut ei sõlmita.
11. Kaitseliit otsustab kahe kuu jooksul valikpakkumise tulemuste kinnitamata jätmisest, kas korraldada uus valikpakkumine, lükata valikpakkumine edasi või loobuda uuest valikpakkumisest.
12. Kolme kuu jooksul pärast valikpakkumise tulemuste kinnitamist sõlmitakse võitjaga leping arvestades käesolevas korras esitatud tingimusi.
13. Lepingut ei sõlmita, kui ilmnevad seaduslikud takistused, mille tõttu lepingu sõlmimine ei ole võimalik kolme (3) kuu jooksul arvates valikpakkumise tulemuste kinnitamisest.
14. Lepingut ei sõlmita, kui valikpakkumise võitja esitab lepingusse omapoolseid tingimusi, mis ei ole Kaitseliidule vastuvõetavad ning mille osas ei jõua pooled kompromissini.
15. Lepingu sõlmimisest kõrvalehoidmisel võib Kaitseliit valikpakkumise tulemused tühistada.
16. Kui valikpakkumise võitja ei ole tähtaegselt lepingut sõlminud võib sõlmida lepingu paremuselt teise pakkumise teinud isikuga.